section_heading: Inspiracija
paragraph_text: U DVD komentarima filma redatelj Luhrmann je otkrio da je inspiraciju također vukao i iz grčke tragedije Orfej. Legenda o Orfeju kaže da je on bio glazbeni genij koji se nalazio daleko ispred svog vremena; filmaši koji su radili na Moulin Rougeu odlučili su koristiti poznate pjesme skladane od sredine pa sve do kraja 20. stoljeća, dakle mnogo desetljeća nakon stvarnog odvijanja radnje u filmu. Na taj način, glavni lik Christiana doimlje se kao da je daleko ispred svog vremena kao glazbenik i pisac u odnosu na ostale likove u filmu.